SKLEP SVETA (SZVP) 2023/162

z dne 23. januarja 2023

o misiji Evropske unije v Armeniji (EUMA)

SVET EVROPSKE UNIJE JE –

ob upoštevanju Pogodbe o Evropski uniji ter zlasti členov 42(4) in 43(2) Pogodbe,

ob upoštevanju predloga visokega predstavnika Unije za zunanje zadeve in varnostno politiko,

ob upoštevanju naslednjega:

Republika Armenija in Republika Azerbajdžan sta 6. oktobra 2022 na srečanju Evropske politične skupnosti v Pragi potrdili zavezanost Ustanovni listini Združenih narodov in izjavi, dogovorjeni v Alma-Ati 21. decembra 1991, v kateri sta druga drugi priznali ozemeljsko celovitost in suverenost.

Zunanji minister Republike Armenije je v pismu, ki ga je prejel visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik), Unijo pozval, naj v Armenijo napoti civilno misijo v okviru skupne varnostne in obrambne politike (SVOP).

Politični in varnostni odbor (PVO) bi moral v okviru pristojnosti Sveta in visokega predstavnika v skladu s členom 38, tretji odstavek, Pogodbe o Evropski uniji (PEU) izvajati politični nadzor nad misijo v okviru SVOP v Armeniji, jo strateško voditi in sprejemati ustrezne odločitve.

Pogajati se je treba o mednarodnih sporazumih o statusu enot in osebja pod vodstvom Unije ter o sodelovanju tretjih držav v misiji in jih tudi skleniti.

SPREJEL NASLEDNJI SKLEP:

2. EUMA je del prispevka Unije kot nepristranskega in verodostojnega akterja pri ustvarjanju varnega in stabilnega okolja na konfliktnih območjih Armenije, znotraj katerega bosta boljša varnost ljudi in normalizacija odnosov med Armenijo in Azerbajdžanom na terenu omogočila nadaljnji napredek v prizadevanjih za sklenitev morebitnega mirovnega sporazuma.

3. Mednarodno humanitarno pravo, človekove pravice in načelo enakosti spolov, zaščita civilistov ter agende v okviru Resolucije Varnostnega sveta Združenih narodov (RVSZN) 1325 (2000) o ženskah, miru in varnosti, RVSZN 2250 (2015) o mladih, miru in varnosti ter RVSZN 1612 (2005) o otrocih v oboroženih spopadih se v celoti in proaktivno vključijo v strateško in operativno načrtovanje, dejavnosti in poročanje misije.

s prispevanjem h krepitvi zaupanja med prebivalci Armenije in Azerbajdžana ter po možnosti med organi teh držav v podporo miru in stabilnosti v regiji, na podlagi svojih dejavnosti iz pododstavkov (a) in (b) ter s svojo stalno in vidno prisotnostjo na terenu.

s prispevanjem k varnosti ljudi na konfliktnih območjih, med drugim z zbiranjem informacij prek ad hoc patruljiranja in poročanja o razmerah, v katerih so zaradi neposrednih ali posrednih posledic konflikta ogroženi življenje in osnovne človekove pravice;

1. Strateški cilj misije EUMA je prispevati k zmanjšanju števila incidentov na konfliktnih in obmejnih območjih v Armeniji, zmanjšati raven tveganja za prebivalstvo, ki živi na teh območjih, ter tako prispevati k normalizaciji odnosov med Armenijo in Azerbajdžanom na terenu.

7. Poveljnik civilne operacije, vodji delegacij EU v Armeniji in Azerbajdžanu ter posebni predstavnik Evropske unije za Južni Kavkaz in za krizo v Gruziji se po potrebi posvetujejo.

3. Poveljnik civilne operacije zagotavlja ustrezno in učinkovito izvajanje odločitev Sveta in PVO glede vodenja operacij, po potrebi tudi z navodili na strateški ravni ter svetovanjem in tehnično podporo vodji misije.

2. Poveljnik civilne operacije, ki je pod političnim nadzorom in strateškim vodstvom PVO ter splošno podrejen visokemu predstavniku, poveljuje misiji in jo nadzira na strateški ravni.

1. Izvršni direktor civilnih zmogljivosti za načrtovanje in izvajanje operacij je tudi poveljnik civilne operacije za misijo. Zadevne civilne zmogljivosti za načrtovanje in izvajanje operacij so poveljniku civilne operacije na voljo pri načrtovanju in vodenju misije.

3. Vodja misije je odgovoren za upravljanje in logistiko misije, vključno s sredstvi, viri in informacijami, ki so dani na voljo misiji. Članom osebja misije lahko zaupa naloge upravljanja na področju kadrovskih in finančnih zadev, za katere je v celoti sam odgovoren.

1. Vodja misije je na območju operacij odgovoren za misijo, ji poveljuje in jo nadzira. Neposredno je odgovoren poveljniku civilne operacije in ukrepa v skladu z njegovimi navodili.

Člen 6

Osebje

1. Misijo sestavlja predvsem osebje, ki ga dodelijo države članice, institucije Unije ali ESZD. Vsaka država članica, vsaka institucija Unije in ESZD krijejo stroške v zvezi z osebjem, ki so ga dodelile, tudi stroške potovanja do kraja napotitve in nazaj, plače, zdravstveno zavarovanje ter nadomestila, z izjemo ustreznih dnevnic.

2. Države članice, institucije Unije oziroma ESZD so odgovorne za odzivanje na pritožbe v zvezi z dodelitvijo, ki jih vložijo z njihove strani dodeljeni člani osebja ali ki so povezane s temi člani, in za vse tožbe zoper take osebe.

3. Kadar zahtevanih nalog ne more opraviti osebje, ki so ga dodelile države članice, lahko misija pogodbeno zaposli mednarodno in lokalno osebje. V izjemnih in upravičenih primerih, kadar ni na voljo ustreznih kandidatov iz držav članic, se lahko po potrebi pogodbeno zaposlijo državljani sodelujočih tretjih držav.